CELEX: 62018CA0754
Language: mt
Date: 2020-06-18 00:00:00
Title: Kawża C-754/18: Sentenza tal-Qorti tal-Ġustizzja (It-Tielet Awla) tat-18 ta’ Ġunju 2020 (talba għal deċiżjoni preliminari tal-Fővárosi Közigazgatási és Munkaügyi Bíróság – l-Ungerija) – Ryanair Designated Activity Company vs Országos Rendőr-főkapitányság (Rinviju għal deċiżjoni preliminari – Ċittadinanza tal-Unjoni Ewropea – Direttiva 2004/38/KE – Artikoli 5, 10 u 20 – Dritt ta’ dħul, fi Stat Membru, ta’ ċittadin ta’ Stat terz, membru tal-familja ta’ ċittadin tal-Unjoni – Prova taż-żamma ta’ tali dritt – Pussess ta’ permess ta’ residenza ta’ membru tal-familja ta’ ċittadin tal-Unjoni – Pussess ta’ permess ta’ residenza permanenti)

17.8.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 271/7
            
         
      Sentenza tal-Qorti tal-Ġustizzja (It-Tielet Awla) tat-18 ta’ Ġunju 2020 (talba għal deċiżjoni preliminari tal-Fővárosi Közigazgatási és Munkaügyi Bíróság – l-Ungerija) – Ryanair Designated Activity Company vs Országos Rendőr-főkapitányság
      (Kawża C-754/18) (1)
      
      (Rinviju għal deċiżjoni preliminari - Ċittadinanza tal-Unjoni Ewropea - Direttiva 2004/38/KE - Artikoli 5, 10 u 20 - Dritt ta’ dħul, fi Stat Membru, ta’ ċittadin ta’ Stat terz, membru tal-familja ta’ ċittadin tal-Unjoni - Prova taż-żamma ta’ tali dritt - Pussess ta’ permess ta’ residenza ta’ membru tal-familja ta’ ċittadin tal-Unjoni - Pussess ta’ permess ta’ residenza permanenti)
      (2020/C 271/09)
      Lingwa tal-kawża: l-Ungeriż
      
         Qorti tar-rinviju
      
      Fővárosi Közigazgatási és Munkaügyi Bíróság
      
         Partijiet fil-kawża prinċipali
      
      
         Rikorrenti: Ryanair Designated Activity Company
      
         Konvenuta: Országos Rendőr-főkapitányság
      
         Dispożittiv
      
      
                  1)
               
               
                  L-Artikolu 5(2) tad-Direttiva 2004/38/KE tal-Parlament Ewropew u tal-Kunsill tad-29 ta’ April 2004 dwar id-drittijiet taċ-ċittadini ta’ l-Unjoni u tal-membri tal-familja tagħhom biex jiċċaqilqu u jgħixu liberament fit-territorju ta’ l-Istati Membri u li temenda r-Regolament (KEE) Nru 1612/68 u li tħassar id-Direttivi 64/221/KEE, 68/360/KEE, 72/194/KEE, 73/148/KEE, 75/34/KEE, 75/35/KEE, 90/364/KEE, 90/365/KEE u 93/96/KEE, għandu jiġi interpretat fis-sens li l-pussess tal-permess ta’ residenza permanenti msemmi fl-Artikolu 20 ta’ din id-direttiva jeżenta lil persuna li ma għandhiex iċ-ċittadinanza ta’ Stat Membru, iżda li hija membru tal-familja ta’ ċittadin tal-Unjoni u li hija detentur ta’ tali permess, mill-obbligu li tikseb viża sabiex tidħol fit-territorju tal-Istati Membri.
               
            
                  2)
               
               
                  L-Artikolu 5(2) tad-Direttiva 2004/38 għandu jiġi interpretat fis-sens li l-pussess tal-permess ta’ residenza permanenti msemmi fl-Artikolu 20 ta’ din id-direttiva jeżenta lill-membru tal-familja ta’ ċittadin tal-Unjoni li huwa detentur tiegħu mill-obbligu li jikseb viża meta dan il-permess ikun inħareġ minn Stat Membru li ma jagħmilx parti miż-żona Schengen.
               
            
                  3)
               
               
                  L-Artikolu 20 tad-Direttiva 2004/38 għandu jiġi interpretat fis-sens li l-pussess tal-permess ta’ residenza msemmi f’dan l-artikolu jikkostitwixxi prova suffiċjenti tal-fatt li d-detentur ta’ dan il-permess għandu l-kwalità ta’ membru tal-familja ta’ ċittadin tal-Unjoni, b’tali mod li l-persuna kkonċernata għandha d-dritt, mingħajr ma tkun meħtieġa verifika jew ġustifikazzjoni addizzjonali, li tidħol fit-territorju ta’ Stat Membru u tkun eżentata mill-obbligu li tikseb viża bis-saħħa tal-Artikolu 5(2) tal-imsemmija direttiva.
               
            
         (1)  ĠU C 131, 8.4.2019.